
1. SCOP ŞI DOMENIUL DE APLICARE

	Prezenta procedură are drept scop, descrierea procesului din CERTIND SA, pentru evaluarea şi verificarea constanţei performanţei şi pentru evaluarea conformităţii produselor, în vederea informării agenţilor economici interesaţi cu privire la modul de desfăşurare a tuturor etapelor de evaluare, atât în domeniul reglementat, cât şi în cel voluntar.
	Procedura conţine, pe lângă informaţii de ordin general, şi cerinţele specifice pentru informarea solicitanţilor cu privire la: obţinerea certificatului de constanta a performanţei, certificatul de conformitate a controlului productiei in fabrica, certificării conformităţii produsului, menţinerea certificării în timpul valabilităţii, prelungirea, extinderea/restrângerea sau retragerea certificării. 
	Pentru fiecare caz în parte, aceste reguli generale sunt completate de reglementări tehnice particulare, aplicabile produselor din domeniul de activitate al organismului.

2. DOCUMENTE DE REFERINŢĂ

	- SR EN ISO/CEI 17065:2013 – Evaluarea conformităţii. Cerinţe pentru organisme care certifică produse, procese şi servicii
	- EA-2/17 M:2020 - Ghid EA privind cerinţele orizontale pentru acreditarea organismelor de evaluare a conformităţii în vederea notificării
	- SR EN ISO 9000:2015 - Sisteme de managementul calităţii. Principii şi vocabular 
	- SR EN ISO 9001:2015 - Sisteme de management al calităţii. Cerinţe
	- SR EN ISO/CEI 17000:2020 – Evaluarea conformităţii. Vocabular şi principii generale 
	- SR EN ISO 17025/CEI:2005+AC:2007 - Cerinţe generale pentru competenţa laboratoarelor de 	încercări şi etalonări 
	- SR EN ISO/CEI 17067:2014 – Evaluarea conformităţii. Principii fundamentale ale certificării 	produselor 	și linii directoare pentru schemele de certificare a produselor
- Regulamentul (UE) NR. 305/2011 – de stabilire a unor condiții armonizate pentru comercializarea produselor pentru construcții  și de abrogare a Directivei 89/106/CEE 
- Regulamentul delegat (UE) nr.568/2014 de modificare a anexei V a Regulamentului (UE) NR. 305/2011
-RS 7.16 ON - Regulament specific de acreditare în domeniul reglementat de Regulamentul (UE) nr. 305/2011 de stabilire a unor condiții armonizate pentru comercializarea produselor pentru construcții
- SR EN ISO/CEI 17020:2012 - Evaluarea conformitatii. Cerinte pentru functionarea diferitelor tipuri de organisme care efectueaza inspectii




3. DEFINIŢII ŞI PRESCURTĂRI
	 
	În cadrul procedurii sunt aplicabile definiţiile cuprinse în documentele de referinţă prezentate la cap. 2. 	
	Pentru utilizarea procedurii în cele mai bune condiţii, se redau mai jos următoarele definiţii:
	
	În contextul instrucţiunii se vor utiliza următoarele prescurtări: 

	DCP - Departament certificare conformitate produs
	EVCP –Evaluare şi Verificare a Constanţei Performanţei 
	EC – Evaluare a conformităţii
	CP – Certificare produse
PSP – Procedură de Sistem, aplicabilă în activitatea de evaluare şi verificare a constanţei performanţei şi de certificare a conformității Produselor
	ILP – Instrucţiune de lucru aplicabilă în activitatea de certificare a conformității Produselor

4. INFORMAŢII GENERALE

	4.1. CERTIND SA - societate pe acţiuni cu capital privat, acreditată şi notificată pentru a desfăşura activităţi de evaluare și verificare a constanței performaței și de certificare a conformităţii produselor în domeniul nereglementat/reglementat, este organizată şi funcţionează în conformitate cu documentele legale de înfiinţare şi ale SR EN ISO/CEI 17065:2013. 

	4.2. CERTIND SA desfăşoară activităţi de evaluare a conformităţii produselor, pentru domeniul voluntar, pe baza cerinţelor prevăzute în SR EN ISO/CEI 17067:2014, cât şi pentru domeniul reglementat, pe baza cerinţelor fundamentale prevăzute în: Regulamentul (UE) NR. 305/2011 - de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului. 

	4.3. Activitatea de evaluare şi verificare a constanţei performanţei sau de evaluare a conformităţii produselor se desfăşoară pe bază de contract. Condiţiile contractului se pun de acord cu solicitantul şi se stabileşte valoarea acestuia ţinând seama de activităţile desfăşurate pentru evaluarea şi verificarea constanţei performanţei sau pentru evaluarea conformitatii produsului respectiv, conform tarifelor CERTIND.

	4.4. CERTIND EVCP/EC îşi asigură mijloacele financiare necesare desfăşurării activitaţii sale prin aplicarea şi încasarea tarifelor proprii pentru fiecare dintre etapele de evaluare a conformităţii produselor, respectiv tarife pentru: 
		- iniţierea certificării,
		- examinarea documentaţiei produselor
		- evaluarea proceselor de fabricaţie,
		- încercări,
		- analiza finală a conformităţii proceselor de fabricaţie,
		- decizia privind acordarea/neacordarea certificării şi elaborarea certificatelor de conformitate
		- evaluarile de supraveghere,
		- reînnoirea certificărilor etc.

	4.5. În situaţia în care CERTIND SA, în urma evaluării, constată conformitatea produsului unui fabricant/furnizor cu standardele/documentele normative/reglementările aplicabile, emite certificat de constanta a performanţei, de conformitate a controlului productiei in fabrica, sau certificat de conformitate produs care atestă conformitatea produsului cu cerinţele standardului/documentelor normative/ reglementărilor.

	4.6. CERTIND face accesibile serviciile sale tuturor solicitanţilor ale căror activităţi sunt cuprinse în domeniul său de activitate declarat, fără a impune condiţii exagerate, financiare sau de altă natură. Accesul solicitanţilor nu este condiţionat de mărimea fabricantului/furnizorului sau de calitatea sa de membru al oricărei  asociaţii sau grup, iar certificarea nu este condiţionată de numărul certificatelor deja emise.

	4.7. CERTIND şi subcontractanţii săi garantează păstrarea confidenţialităţii absolute asupra informaţiilor referitoare la fabricant/furnizor şi la produsul evaluat, obţinute în timpul procesului de evaluare a conformităţii. 

	4.8. CERTIND, personalul şi subcontractanţii săi efectuează evaluarea conformităţii şi încercările de verificare cu cel mai înalt grad de integritate profesională şi competenţă tehnică, liberi de orice presiuni şi stimulente, în special de ordin financiar, care le-ar putea influenţa deciziile sau rezultatele examinărilor pe care le efectuează, în special cele din partea unor persoane sau grupuri de persoane interesate de rezultatele verificărilor. 

	4.9. Pentru acordarea propriei sale certificări, CERTIND subcontractează activitatea de încercări cu laboratoare de încercări acreditate sau evaluate, în condiţii de asigurare a confidenţialităţii informaţiilor privind solicitantul, cu evitarea oricărui conflict de interese şi numai cu acordul clientului pentru a subcontracta încercările cu laboratoarele acceptate,  odată cu semnarea contractului. 

	4.10. CERTIND are încheiată asigurare de răspundere civilă valabilă pe întreg teritoriul Uniunii Europene. 

	4.11. CERTIND, Directorul General şi personalul responsabil pentru EVCP/EC nu se implică, direct, sau ca reprezentanţi autorizaţi în proiectarea, fabricarea, comercializarea sau întreţinerea produselor pe care le evaluează. Acest lucru nu exclude posibilitatea unor schimburi de informaţii tehnice între producător şi organism.

	4.12. Fabricanții/Furnizorii care au obţinut certificarea de produs poartă întreaga răspundere pentru acţiunile şi activităţile proprii, precum şi pentru documentele emise şi nu se pot prevala de certificatul obţinut de la  CERTIND pentru a fi exoneraţi de răspundere.

	5. OBLIGAŢIILE SOLICITANŢILOR  

Organizaţia care doreşte să obţină certificarea unui produs trebuie să îndeplinească următoarele condiţii: 

· să-şi însuşească şi să respecte regulile generale de certificare ale CERTIND şi cele prevăzute de Regulamentele aplicabile;
· să transmită la CERTIND Cererea oficială de EVCP/certificare produs, completată, semnată şi ştampilate;
· să aibă un sistem de management al calităţii documentat şi implementat, în cazul în care schema de certificare aplicabilă prevede aceasta şi să pună la dispoziţia CERTIND, documentaţia produsului, conform prevederilor regulamentului, după caz, la prezenta procedură;
· să ia toate măsurile necesare pentru efectuarea evaluării de către CERTIND, inclusiv pentru examinarea documentaţiei şi să accepte accesul specialiştilor organismului, în toate zonele, la înregistrări, pentru scopurile evaluării şi la soluţionarea  reclamaţiilor;
· să achite contravaloarea activităţilor de evaluare a performanţei sau a conformităţii produselor prevăzute în Contractul incheiat cu CERTIND, înainte de desfăşurarea fiecărei etape, pe baza facturilor emise de CERTIND;
· să asigure transportul eşantioanelor prelevate pentru încercări la sediul laboratorului convenit;
· să întreprindă acţiunile corective şi preventive rezultate în urma activităţilor de EVCP/EC;
· să pună la dispoziţia CERTIND informaţiile privind reclamaţiile clienţilor referitoare la produsele care fac obiectul certificării şi modul de soluţionare a acestora;
· să nu folosească certificarea produsului său în aşa fel încât să aducă organismului de certificare vreun prejudiciu şi să nu facă nici o declaraţie referitoare la certificarea produsului său, pe care organismul de certificare o poate considera drept abuzivă sau neautorizată;
· să utilizeze certificarea numai pentru a indica faptul că produsele sunt certificate ca fiind în conformitate cu standardele specificate;
· să se asigure de faptul că nici un raport sau certificat de constanta a performantei/certificatul de conformitate a controlului productiei in fabrica/ certificatul de conformitate eliberat de CERTIND şi nici o parte a acestora, nu se folosesc în mod abuziv;
· atunci când se referă la certificarea produsului său prin mijloace de comunicare cum sunt documente, broşuri, publicaţii sau reclame, să îndeplinească cerinţele organismului de certificare care i se comunică odată cu înmânarea certificatului;
· să menţină permanent condiţiile de certificare pe toată durata valabilităţii certificării produsului;
· să accepte supravegherea (dacă este prevăzută de procedura de certificare) pe toată perioada de valabilitate a certificatului şi să respecte programul de supraveghere, transmis de CERTIND odată cu certificatul;
· în cazul suspendării sau anulării certificării şi la expirarea termenului de valabilitate a certificatului, să nu mai facă referire la certificarea acordată, aşa cum este  cerut de către organismul de certificare;
· să informeze CERTIND asupra oricăror modificări apărute în organizare care pot afecta sistemul de management al calităţii aplicabil produsului certificat, modificări ale statutului legal, modificări aduse procesului de fabricaţie/produsului a cărui conformitate a fost certificată, etc.;
· să aplice marcajul „CE” pe fiecare exemplar de produs certificat şi numărul CERTIND ca organism notificat şi să redacteze Declaraţia de performanţă cu prevederile ce va însoţi fiecare dintre produsele certificate şi puse pe piaţă, dacă certificarea s-a realizat faţă de cerinţe din domeniul reglementat; 
· la suspendarea sau retragerea certificării şi la expirarea termenului de valabilitate a certificatului, să înceteze utilizarea mărcii de conformitate produs a CERTIND şi  să nu mai facă referire la certificarea acordată, aşa cum este  cerut de către organismul de certificare;
· să se asigure de faptul că nici un certificat sau raport şi nici o parte a acestora, precum şi marca CERTIND (numai pentru produse certificate în domeniul nereglementat) nu se folosesc în mod abuziv;
· să nu exercite niciun fel de presiune financiară sau de altă natură, asupra personalului CERTIND, pe toată perioada de evaluare şi supraveghere a EVCP/EC produsului.



	6. DREPTURILE SOLICITANŢILOR DE PRODUSE CERTIFICATE 

	Organizaţia deţinătoare a unui certificat de conformitate controlului in fabrica/ conformitate a unui produs, emis de CERTIND beneficiază de următoarele drepturi:
· are acces, la cerere, la informaţii privind procesul de certificare disponibile pentru uzul clienţilor;
· poate să nu accepte componenţa echipei de evaluare, evaluare şi analiză, pe motive bine întemeiate;
· poate să formuleze observaţii documentate la neconformităţile identificate;
· poate conveni cu CERTIND asupra documentelor de interes comun (programul de evaluare a performanţei / conformităţii, planul de evaluare, laboratoarele de încercări, programul supravegherilor, componenţa echipei de evaluare etc.);
· poate solicita reînnoirea/extinderea, restrângerea/retragerea certificării;
· poate să utilizeze marca de conformitate a CERTIND, pe produse (numai pentru produse certificate în domeniul voluntar), în conformitate cu prevederile din „ Regulament de utilizare al mărcii CERTIND pentru conformitate produs” – RUM-CP, pe care îl primeşte odată cu certificatul de conformitate;
· poate să utilizeze Certificatul de constanţă a performanţei/Certificatului de conformitate pentru controlul producţiei în fabrică, marcajul CE şi numărul de identificare al CERTIND ca organism notificat, conform Regulamentului de utilizare a marcajului CE şi a numărului de identificare al CERTIND, ca organism notificat (cod RUM-CE ), a cărei copie o va primi în cazul acordării certificării (numai pentru produse certificate în domeniul reglementat);
· este informat asupra modificărilor apărute în documentele de certificare referitoare la cerinţele de menţinere a certificării sau tarife, care pot să-i influenţeze activitatea;
· are posibilitatea de a face apel la deciziile care îl privesc şi care au fost emise de CERTIND, respectiv reclamaţii cu privire la desfăşurarea procesului de certificare.
 
  	7. PROCESUL DE CERTIFICARE

	7.1. Etapa I - Iniţierea şi contractarea certificării produsului
	7.1.1. Activităţi de iniţiere şi contractare

	 Această etapă include, în principal, următoarele activităţi:

- primirea de la solicitant a cererii oficiale, completate şi semnate şi a Dosarului Tehnic al produsului;
- analiza şi acceptarea solicitării ;	
- elaborarea contractului EVCP/EC produselor şi înregistrarea acestuia în Evidenţa contractelor de furnizare a serviciilor de certificare;
- elaborarea contractelor de prestări servicii de încercări (unde este cazul);
- înfiinţarea Dosarului de iniţiere.


	7.2.  Etapa a II-a – Evaluarea si verificarea performanţei/ evaluarea conformităţii produsului

	EVCP/EC produsului include, în principal, următoarele activităţi:
- evaluarea preliminară a performanţei/conformităţii produselor, 
- evaluarea Dosarului Tehnic al produsului şi elaborarea Raportului de examinare a documentaţiei,
- evaluarea procesului de fabricaţie, eşantionarea probelor de încercat,
- analiza rezultatelor activităţilor de evaluare, respectiv: Raportul vizitei de informare, Raportul de examinare–evaluare Dosar Tehnic, Raportul de evaluare , Raportul de încercări (daca este cazul) efectuat în cadrul laboratoarelor subcontractante, şi a tuturor înregistrărilor premergătoare elaborării acestor documente;
- elaborarea recomandării de acordare/neacordare a certificării, care se face numai în cazul în care nu există nici o neconformitate în înregistrările tuturor activităţilor de evaluare.

	7.3. Etapa a III-a - Decizia privind acordarea/neacordarea certificării şi emiterea certificatului de 		       conformitate

	Această etapă cuprinde următoarele actvităţi: 

	- decizia de certificare care, se ia de către Directorul General al CERTIND, împreună cu Evaluatorul coordonator, în urma propunerilor formulate de echipa de evaluatori în Raportul de analiză finală, 
- comunicarea către client a deciziei de acordare/neacordare a certificării, 
	- elaborarea şi transmiterea certificatului de constanţă a performanţei sau de conformitate al produsului către fabricantul/furnizorul produsului, împreună cu un exemplar al Raportului de încercări, un exemplar al Regulamentului de utilizare al mărcii de certificare produs– RUM-CP şi modelul mărcii de certificare produse al CERTIND (pentru domeniul voluntar) sau un model al Regulamentului de utilizare   a marcajului „CE” şi a numărului de identificare al certind, ca organism notificat – RUM-CE (pentru domeniul reglementat).
	- înscrierea în Registrul certificatelor acordate, al titularilor de certificat şi al produselor certificate. 
	
	Se acordă certificarea numai în cazul în care :

	- în urma evaluării Raportului de examinare/analiză a documentaţiei/Raportului de evaluare a Dosarului Tehnic, Raportului de evaluare al fabricantului/furnizorului, Raportului de inspecţie, se constată că nu a fost identificata nici o neconformitate sau, dacă au fost identificate neconformitati, există suficiente dovezi de înlăturare a acestora;

	- în urma evaluării Raportului de încercări se constată că toate rezultatele obţinute la încercări corespund cerinţelor referenţialelor şi se încadrează în limitele admise de acestea ; 

	Nu se acordă certificarea dacă:

	a.- în urma evaluării Raportului de examinare/analiză a documentaţiei, Raportului de evaluare al furnizorului, , se constată existenţa uneia sau mai multor neconformităţi şi nu sunt dovezi suficiente de înlăturare a acestora,

	- în urma evaluării Raportului de încercări se constată că toate rezultatele obţinute la încercări corespund cerinţelor referenţialelor şi se încadrează în limitele admise de acestea; 

	b. - în urma evaluării Raportului de examinare/analiză a documentaţiei/, Raportului de evaluare al furnizorului, , se constată că acestea nu consemnează nici o neconformitate sau, dacă acestea au fost stabilite prin raportul de evaluare, există suficiente dovezi de înlăturare a acestora; dacă s-a efectuat un evaluare de urmărire a iniţierii şi implementării de acţiuni corective/preventive, încheiat cu un raport de evaluare favorabil. 

	- în urma evaluării Raportului de încercări se constată că unul sau mai mulţi parametri determinaţi prin încercări (repetate conform cerinţelor) nu se încadrează între limitele admise de referenţiale.

	c. - în urma evaluării Raportului de examinare/analiză a documentaţiei, Raportului de evaluare al fabricantului/furnizorului, se constată existenţa uneia sau mai multor neconformităţi şi nu sunt dovezi suficiente de înlăturare a acestora,

	- în urma evaluării Raportului de încercări se constată că unul sau mai mulţi parametri determinaţi prin încercări (repetate conform cerinţelor) nu se încadrează între limitele admise de referenţiale. 
	
	În cazul în care solicitantul nu doreşte continuarea evaluării, CERTIND SA sistează contractul de evaluare.
	În cazul deciziei de neacordare a certificării, fabricantul/furnizorul poate face apel, în termen de 30 zile de la data comunicării, contestaţie ce va fi tratată conform prevederilor procedurii  PSP-06 „Tratarea apelurilor și reclamaţiilor”, de către Comitetului de Apel al CERTIND. Decizia Comitetului de Apel privind soluţionarea apelului se comunică apelantului, în termen de 30 de zile de la primirea apelului, prin grija Directorului General.
	
	7.4. Etapa a IV-a - Supravegherea fabricantului/furnizorului produsului certificat

	Pe timpul de valabilitate al certificatului al unui produs, CERTIND, supraveghează menţinerea tuturor condiţiilor care au stat la baza acordării certificatului respectiv şi a dreptului de utilizare a mărcii organismului (numai pentru domeniul voluntar).
	Etapele de supraveghere programate se efectuează astfel: prima etapă de supraveghere, în termen de maxim 12 luni de la data acordării certificării şi, respectiv, a doua etapă de supraveghere, în termen de maxim 24 luni de la data acordării certificării,in termen de maxim 36 luni de la data acrodarii certificatului, in termen de maxim 48 luni de la data acrodarii certificatului, in termen de maxim 60 luni de la data acrodarii certificatului pentru o durată de valabilitate a certificatului acordat de 6 ani. 
	Supravegherea poate fi programată sau neprogramată şi se face, în principal, prin:
	- evaluari de supraveghere, 
	- evaluari de supraveghere şi încercări ale produselor, dacă sistemul/schema de certificare prevede aceasta
	Programarea etapelor de supraveghere se face după acordarea certificatului folosind formularul Programarea şi evidenţa evaluarilor de supraveghere şi se transmite fabricantului/furnizorului produsului certificat odată cu  înmânarea certificatului. 

	În urma etapei de supraveghere, se decide:

· menţinerea certificatului dacă nu au fost constatate neconformităţi;  
· suspendarea certificatului până la data implementării acţiunilor corective pentru înlăturarea neconformităţilor constatate în procesul de fabricaţie al produsului certificat care  afectează îndeplinirea condiţiilor de la certificarea iniţială, pentru o perioadă de max. 3 luni;Page 7 of 12
· retragerea certificatului - în cazul în care neconformităţile constatate, nu au fost rezolvate la data convenită cu solicitantul sau au depăşit termenul de 3 luni de la data la care au fost constatate, sau cauzele suspendării nu au fost înlăturate. 


	8. EXTINDEREA/RESTRANGEREA CERTIFICĂRII

	Directorul General şi Directorul DCP, analizează cererea de extindere/restrângere şi cerinţelor documentelor normative faţă de care urmează a se face reevaluarea produsului, dacă produsul a fost modificat constructiv şi/sau funcţional şi dacă modificările aduse produsului ar putea influenţa rezultatele certificării iniţiale.
	8.1. Funcţie de rezultatele acestei analize, Directorul DCP stabileşte etapele programului de certificare şi amploarea acestora, după cum urmează:

	a. dacă se constată că:

· modificările constructive şi/sau funcţionale ale produsului nu influenţează nivelul performanţei sau conformitatea produsului cu cerinţele iniţiale de certificare sau produsul nu a suferit modificări şi 
· certificatul iniţial este în perioada de valabilitate, 
nu este necesară o nouă reevaluare a produsului faţă de cerinţele iniţiale de certificare, etapele programului de certificare se stabilesc astfel încât:
· pentru cerinţele iniţiale sau pentru cele restrânse, să se facă numai o verificare a nivelului sau gradului de menţinere a performanţei conformităţii.
· pentru evaluare şi verificare a constanţei performanţei sau evaluarea conformităţii produsului faţă de cerinţele documentelor normative suplimentare, stabilite de furnizorul produsului, să se facă o evaluare amănunţită, parcurgându-se toate etapele procesului de certificare.
	
	b. dacă se constată că: 
	- modificările constructive şi/sau funcţionale ale produsului influenţează nivelul performanţei sau conformitatea produsului cu cerinţele iniţiale de certificare, 
	- certificatul iniţial este în perioada de valabilitate, 
programul de certificare a produsului se stabileşte astfel încât evaluare şi verificare a constanţei performanţei sau evaluarea conformităţii produsului să se facă faţă de cerinţele tuturor documentelor normative stabilite de furnizorul produsului (cerinţele faţă de care s-a făcut certificarea iniţială şi cele suplimentare, pentru extindere sau cele reduse, pentru restrângere), conform procedurilor POP-01 ÷ POP-02.

	8.2. În cazul în care în urma etapei de supraveghere se constată că produsul nu mai corespunde tuturor cerinţelor pentru care i s-a acordat certificarea iniţială, CERTIND EVCP/EC poate dispune restrangerea domeniului de certificare.
	8.3 Dacă furnizorul produsului certificat iniţiază şi implementează acţiuni corective, astfel încât să aducă produsul la starea iniţială, la cererea sa şi cu suportarea contravalorii activităţilor de reevaluare a produsului, CERTIND reevaluează produsul faţă de cerinţele iniţiale şi, în condiţiile regulilor adoptate emite un alt Certificat ca şi cel iniţial, cu perioada de valabilitate cuprinsă între data elaborării sale şi data la care expira Certificatul iniţial, anulându-l pe cel corespunzător restrângerii certificării.
	8.4 Restrângerea certificării se poate face și la cererea solicitantului, în cazul în care acesta o solicită.
8.5 Decizia de restrangere a certificatului se ia de către Directorul General al CERTIND, în urma transmiterii propunerii de restrangere de catre echipa de evaluare.
	8.6 Restrângerea certificării nu se adaugă perioadei de valabilitate a certificatului iniţial.


	9. CERTIFICATUL DE CONFORMITATE A CONTROLULUI PRODUCTIEI IN FABRICA/ CERTIFICATUL DE CONFORMITATE

	Certificatul de conformitate a controlului productiei in fabrica/ certificatul de conformitate a unui produs dovedeşte capabilitatea tehnică a fabricantului/ furnizorului de a realiza produsul, gradul de unitaritate a produselor realizate şi creează încrederea cumpărătorilor şi utilizatorilor.
	Titularii certificatelor poartă întreaga răspundere pentru toate activităţile care concură la promovarea produsului pe piaţă şi nu se pot prevala de certificarea acordată de CERTIND pentru a fi exoneraţi de răspundere sau pentru a împărţi răspunderea.	 
	Certificarea produsului faţă de caracteristicile esenţiale, nu înlocuieşte obţinerea autorizaţiei de funcţionare, conform legislaţiei în vigoare.
	Certificatul emis de CERTIND  reprezintă dovada conformităţii produsului cu documentele de referinta şi are o perioadă de valabilitate de maxim 6 ani. 
În perioada de valabilitate a certificatului, fabricantul/furnizorul produsului are obligaţia de a menţine conformitatea produsului cu documentele de referinta faţă de care s-a acordat certificarea şi de a respecta condiţiile contractuale şi obligaţiile prevăzute de documentaţia pusă la dispoziţia sa de CERTIND EVCP/EC. 

	10. UTILIZAREA CERTIFICATULUI  ŞI A MĂRCII  DE CONFORMITATE  CERTIND		  	  	  
	CERTIND EVCP/EC are reguli precise de utilizare a certificatelor şi a mărcii sale de conformitate şi de control adecvat asupra utilizării acestora; aceste reguli sunt cuprinse în Regulamentul de utilizare al mărcii de certificare  – RUM-CP (pentru domeniul voluntar) şi Regulamentul de utilizare al marcajului „CE“ – RUM-CE ( pentru domeniul reglementat) , disponibile public, pe site-ul www.certind.ro.  


	11. SUSPENDAREA CERTIFICATULUI 

	11.1. CERTIND EVCP/EC poate suspenda certificatul acordat unui produs, pe o perioadă de maxim 6 luni, la cererea titularului certificatului, pentru o perioadă de întrerupere a fabricaţiei produsului datorată lipsei comenzilor, reamenajării locului de fabricaţie, problemelor în aprovizionarea cu materii prime etc.

	11.2. CERTIND poate suspenda certificatul de conformitate acordat unui produs, pe o perioadă de maxim 3 luni, în următoarele situaţii:

· când titularul certificatului refuză acţiunile de supraveghere, programate sau neprogramate, în conformitate cu regulile CERTIND;
· când în urma supravegherilor (programate sau neprogramate) realizate prin  evaluari, şi/sau inspecţii,  şi/sau încercări, s-au depistat neconformităţi care, prin efectele pe care le generează, afectează semnificativ credibilitatea în menţinerea capabilităţii fabricantului de a  realiza în mod consecvent produsul certificat, în condiţiile certificării iniţiale;
· când în urma evaluării implementării acţiunilor corective implementate pentru eliminarea neconformităţilor  stabilite cu ocazia supravegherilor, se constată că neconformităţile sunt nerezolvate sau nu sunt rezolvate corespunzător condiţiilor şi termenelor stabilite; 
· când la evaluarea de supraveghere se constată că fabricantul/furnizorul produsului nu poate dovedi menţinerea competenţei pentru fabricarea produsului certificat (personal calificat corespunzător, utilaje întreţinute conform manualelor de utilizare şi întreţinere ale acestora, echipamente de măsurare atestate metrologic, echipamente de monitorizare verificate, standuri de încercări corespunzătoare, un control al fabricaţiei neadecvat etc.) ;
· când titularul certificatului a operat modificări care afectează în mod semnificativ proiectul, specificaţia tehnică, tehnologia de fabricaţie a produsului sau produsul şi nu a anunţat organismul înainte de a scoate pe piaţă produsul cu astfel de modificări;	
· când titularul certificatului a utilizat incorect sau a utilizat abuziv certificatul şi marca CERTIND de certificare produse (numai pentru produsele din domeniu voluntar) (ex.: publicaţii sau reclame înşelătoare) şi nu întreprinde, în timp util, măsurile corespunzătoare pentru a remedia problemele create;
· când titularul certificatului a utilizat incorect sau a utilizat abuziv certificatul şi numarul de identificare CERTIND ( pentru domeniul reglementat)
· când fabricantul/furnizorul produsului certificat nu aplică modificările solicitate de CERTIND EVCP/EC ca urmare a modificărilor aduse în regulile sale de certificare sau când standardele faţă de care este certificată performanţa/conformitatea produsului s-au modificat;
· la sesizarea autorităţilor de supraveghere a pieţei care atestă că produsul certificat prezintă defecte de fabricaţie sau, se constată că prezintă riscuri pentru o utilizare finală neanticipată şi aceasta este descrisă necorespunzător în manualul de utilizare; 
· când titularul certificatului întârzie achitarea tarifelor de evaluare, cu mai mult de 45 zile de la data emiterii facturilor de către CERTIND SA.

	CERTIND verifică sesizările autorităţilor de supraveghere a pieţei, analizează posibilele cauze (produsul nu corespunde cerinţelor de certificare, fiind o variantă constructivă a celei certificate sau un exemplar de produs neconform, un control al fabricaţiei neadecvat, livrarea produsului cu un alt manual de utilizare decât cel al produsului certificat  etc.), stabileşte neconformităţile care au condus la livrarea produsului neconform şi, până la înlăturarea acestora, suspendă certificatul.  
	Decizia de suspendare a certificatului se ia de către Directorul General al CERTIND SA, împreună cu Evaluatorul coordonator, ca urmare a recomandării echipei de analiză.
	CERTIND înregistrează suspendarea certificatului în evidenţele proprii.
Titularul certificatului poate contesta decizia CERTIND de suspendare a certificatului. Eventuala contestaţie este tratată de CERTIND conform regulilor proprii de tratare a apelurilor, şi reclamaţiilor. 
	Pe toată perioada de suspendare a certificatului, fabricantul/furnizorul produsului nu are voie să facă nici o referire la certificat şi nu poate utiliza marca de conformitate produse a CERTIND (numai pentru produsele evaluate în domeniu voluntar).
	Titularului certificatului îi revine obligaţia de a remedia deficienţele existente într-un interval de timp a cărui durată nu poate depăşi durata suspendării (3 luni).  
	CERTIND verifică eliminarea deficienţelor constatate cu ocazia evaluarilor de urmărire, la data la care solicitantul anunţă rezolvarea acestora, dar nu mai târziu de expirarea celor 3 luni de suspendare.
	Pe baza raportului de evaluare ale rezultatelor evaluari de urmărire, întocmit de către echipa de evaluare, evaluare și analiză a CERTIND, prin decizia Directorului General, se stabileşte ridicarea suspendării.  
	În cazul în care, în urma verificării implementării acţiunilor corective (pentru neconformităţile care au generat suspendarea certificatului) se constată restabilirea performanţei/conformităţii cu documentul de referinţă, CERTIND înştiinţează titularul certificatului şi publică ridicarea suspendării.
	Suspendarea poate fi ridicată înainte de termen dacă titularul certificatului dovedeşte eliminarea cauzelor care au condus la suspendare.
	Suspendarea certificării nu se adaugă perioadei de valabilitate a certificatului.


	12. RETRAGEREA CERTIFICĂRII

	Certificatul care atestă performanţa/ conformitatea produsului cu documentele de referinţă acordat de  CERTIND, poate fi retras conform procedurii POP-02 „Evaluarea conformitatii”.  
	Retragerea Certificatului se operează în următoarele situaţii:

  	- certificatul a fost suspendat şi titularul certificatului nu a rezolvat cauzele care au dus la suspendare, în perioada de timp stabilită, sau acţiunile corective întreprinse s-au dovedit a fi necorespunzatoare;
	- în cazul când, în urma primei etape de supraveghere, se constată că produsul nu mai corespunde tuturor cerinţelor pentru care i s-a acordat certificarea iniţială şi securitatea produsului nu este asigurată
   	- titularul certificatului nu aplică cerinţele transmise de organismul de certificare; 
   	- titularul certificatului se desfiinţează, dă faliment sau nu mai fabrică produsul certificat;
   	- titularul certificatului încalcă prevederile contractuale;
	- titularul certificatului nu achită tarifele pentru desfăşurarea activităţilor de supraveghere, nici în perioada de suspendare a certificatului;
	- titularul certificatului a operat modificări asupra produsului sau în structura, caracteristicile şi/sau fabricaţia produsului, ce nu au fost aduse la cunoştinţa CERTIND şi, la supraveghere se constată că produsul nu mai corespunde cerinţelor de certificare,
	- contractul de certificare se reziliază, ca urmare a încercării de creare de presiuni financiare asupra personalului de evaluare, 
	- contractul de certificare se reziliază la cererea beneficiarulului.
	Constatarea că titularul certificatului se găseşte în situaţia de a i se retrage certificatul, se realizează de către CERTIND în timpul supravegherii conformării ce este descrisă în procedura POP-02„Evaluarea si verificarea constantei performantei si evaluarea conformitatii”, sau pe parcursul evaluarii de urmărire a implementării acţiunilor corective menite să înlăture cauzele care au condus la suspendarea certificatului produsului în cauză. 
	Decizia de retragere a certificatului se ia de către Directorul General al CERTIND SA, împreună cu Evaluatorul coordonator, în urma recomandărilor Directorului CERTIND DCP.
	CERTIND înştiinţează în scris, titularul certificatului, despre decizia sa de a i se retrage certificatul, cu descrierea cauzelor care au condus la această decizie. 
	CERTIND înregistrează retragerea certificatului în cauză în evidenţele proprii.
	Decizia CERTIND de retragere a certificatului poate fi contestată de către titularul cerificatului. Eventuala contestaţie este tratată de CERTIND conform procedurii „Tratarea apelurilor şi reclamaţiilor ” - cod PO-02 şi „Regulamentului de organizare al Comitetului de Apel” – cod R-COA.
	În urma retragerii şi anulării certificatului, fabricantului/furnizorul produsului nu mai poate face nici o referire la certificatul retras şi pierde şi dreptul de utilizare a mărcii de conformitate produse a CERTIND (numai pentru produsele evaluate în domeniu voluntar)/ a numarului de identificare CERTIND (pt. Domeniul reglementat).
	La cererea titularului de certificat retras, pentru obţinerea unui alt certificat, CERTIND reia procesul de evaluare şi verificare a constanţei performanţei sau de evaluare a conformităţii produsului, conform procedurilor sale, reconsiderând clauzele contractului de evaluare iniţial sau elaborând un alt contract de evaluare. 

	13. RECERTIFICAREA

	Procesul de recertificare se deruleaza pentru a evalua continua indeplinire de catre organizatia certificata/verificata a cerintelor standardelor de referinta, sau a altor documente normative relevante.
	
	Evaluarea de recertificare include un evaluare la fata locului si se refera la:
- verificarea respectarii de către solicitant a condiţiilor iniţiale de certificare, atât în ceea ce priveşte produsul cât şi procesul de fabricaţie al acestuia,
- verificarea dacă declaraţiile de performanţă emise de furnizor odată cu livrarea produselor certificate fac referire corectă la certificatele elaborate de CERTIND EVCP/EC, 
- verificarea modului de utilizare a certificatului si/sau mărcii de conformitate CERTIND

 	14. MODIFICĂRI ALE CERINŢELOR DE CERTIFICARE

	CERTIND operează cu multă atenţie, orice modificare pe care intenţionează să o facă în cerinţele sale de certificare, decizia de modificare luându-se de managementul CERTIND. 
	CERTIND asigură publicarea cerinţelor modificate, anunţă în scris, toţi fabricanţii/furnizorii produselor certificate şi le solicită să aplice acţiuni corective, dacă este cazul, pentru a-şi adapta produsul şi/sau fabricaţia acestuia, la noile cerinţe ale organismului.
	Perioada maximă de timp pentru aplicarea acţiunilor corective este de 6 luni de la data comunicării modificării.
	Acţiunile corective aplicate de titular se verifică, în funcţie de situaţie, la primul evaluare de supraveghere programat sau printr-un evaluare neprogramat.
	 În cazul în care, regulamentele aplicabile se modifică, CERTIND, ca organism notificat, îşi adaptează regulile de certificare a produselor la noile cerinţe, în perioada de tranziţie, prevăzută de regulament.
	CERTIND, ca organism notificat, cere clienţilor săi ale căror produse au fost certificate faţă de cerinţele Regulamentului aplicabil, în cazul în care, acesteia i se aduc modificări, să procedeze la modificările impuse asupra produselor lor certificate, astfel încăt, la finalul perioadei de tranziţie prevăzute de Regulament, produsul să fie conform noilor cerinţe. 

	15. RECLAMAŢII LA FURNIZORI

	CERTIND solicită titularilor de produse certificate:

- să păstreze înregistrări ale tuturor reclamaţiilor primite, în legătură cu conformitatea produsului cu cerinţele standardelor relevante şi să pună aceste înregistrări la dispoziţia CERTIND;
	- să întreprindă acţiunile corespunzătoare, cu privire la aceste reclamaţii şi la orice deficienţe apărute la produsele certificate care ar putea afecta performanţa/conformitatea cu cerinţele de certificare,
	- să documenteze acţiunile aplicate.

	16. APELURI ŞI RECLAMAŢII

	Apelurile şi reclamaţiile primite de la clienţi, privind serviciile prestate de personalul de certificare al CERTIND, în activitatea de evaluare a performanţei/conformităţii produselor lor şi acţiunile de remediere a neconformităţilor, dacă reclamaţiile privind produsele ce fac obiectul certificării, se dovedesc a fi juste, sunt soluţionate conform regulilor proprii organismului.
	Organismul răspunde oricărui reclamant/apelant şi rezolvă orice reclamaţie/apel ce se dovedeşte a fi justificată.
	CERTIND păstrează înregistrări referitoare la reclamaţiile, contestaţiile şi apelurile primite, la acţiunile corective întreprinse şi eficienţa acestora, conform regulilor adoptate în documentele mai sus amintite. 

		17. INFORMAŢII PRIVIND APLICAREA REGULAMENTULUI (UE) NR. 305/2011 

	CERTIND, ca organism notificat, realizează certificarea conformităţii produselor pentru construcţii, conform Regulamentului (UE) NR. 305/2011, utilizând sistemele de certificare:

  C. Sistem 2+: Certificarea controlului producţiei în fabrică, pe bază de:
  a)    inspecţie  inițială  a  unității  de  producție  și  a  controlului  producției  în  fabrică; 
  b)    supraveghere,  evaluare  și  examinare  continuă  a  controlului  producției  în  fabrică.  
 
	18. EVIDENŢA EDIŢIILOR ŞI REVIZIILOR

	Ediţia
nr.
	Scopul reviziei

	1/ apr. 18
	Abordarea unui sistem de management integrat la nivel de CERTIND

	2/ ian 22
	Actualizare EA 2/17 M:2020
Actualizare RS 7.16 ON

	3/iun 22
	Documentare SR EN ISO/CEI 17020:2012 referitoare la EVCP

	4/ian 24
	Actualizare SR EN ISO/CEI 17000:2020

